Uwe Godbersen grundlagde Flying Superkids i 1967. Flying Superkids er en dansk show-gymnastik-gruppe. Oprindeligt var Uwe Godbersen murer, men da han skulle vælge mellem gymnastikken og mureskeen valgte han gymnastikken. I dag bor Uwe Godbersen stadig i Århus, men han er ikke længere leder for Flying Superkids. Det hverv har han overladt til sine sønner, Lars og Jack. Han er også far til sangeren og sangskriveren Niels Brinck, der vandt Dansk Melodi Grand Prix 2009. Uwe Godbersen har skrevet bog om sit liv med Flying Superkids.